Den Vest-Sjællandske Avis, 1829-01-06
Nyeste Post-Efterretninger. Man læser følgende politiske Betragtninger meddeelte fra Frankerige. Siden Fyrsten af PolignaksTilbagekomst fra London beskiæftiger man sig igien stærkt med Orientens Anliggender, og man synes ved den Overeenskomst, som er truffen i London, at være vis paa en Nærmelse til Porten. Fyrstens Venner forsikkre, at alle Misforstaaelser, som endnu finde Sted med Porten, skulle om kort Tid blive bielagte, og at Ambassadeurene skulle vende tilbage til Constantinopel, ja endog om Porten skulde vægre sig ved at modtage de Forslag, som de tre Hoffer have tilstillet den, saa vil der dog være et Middel for at komme ud af Sagen, som maatte tilfredsstille alle Partier. Man skal for det første være komne overeens om, at overlevere til Porten en Erklæring, underskrevet i London af Frankeriges, Ruslands og Englands Repræsentanter, hvorved den Beslutning af Potentaterne bliver bekiendtgjort for Sultanen: at de ville stille Grækenland under deres Beskyttelse, og betragte ethvert Angreb paa det som at være gjort mod dem selv, indtil en formelig Overeenskomst bliver trufet med Divanet angaaende de Provinser, som nu ere befriede fra de Tyrkiske Tropper. Tillige skal man have indbudt Sultanen til at seende en Gesandt med Jnstructioner til Archipelet for at tage Deel i de tre Ambassadeurers Conferencer, og saaledes endelig faae Grækenlands politiske Tilstand, reguleret i Overeensstemmelse med Ordet og Aanden af Tractaten af 6te Juli, og derved gienoprette de gamle venskabelige Forhold imellem Porten og Magterne. Saaledes kan der endnu ikke tænkes paa at Morea skal rømmes af de Franske Tropper, dersom endog alt var opfyldt, hvad Expeditionen havde til Formaal, meget mere beroer den videre Bestemmelse dermed paa, om de Communicationer, som nu skulle blive gjorte Porten ved den Nederlandske Gesandt, blive antagne eller forkastede i Constantinopel: at man har hørt op med at afsende Tropper til Moren for at completere Regimenterne er derfor kun temporairt og vil blive forandret efter Omstændighederne. (Man vil vide, at Sultanen har hidindtil svaret paa de Forestillinger, som ere gjorte ham angaaende denne Sag: at han veed, at de Franske have besat Morea, og han betragter dette Skridt som et Factum; men at han vil for det første ikke give sig af med denne Sag. De allierede Magter ville nu derimod nøde ham til at give sig noget af med den, nemlig saameget, at han erkiender Tractaten af 6te Juli 1827. Forresten synes denne her meddeelte Skildring af de orientalske Anliggender, saavidt Forholdet imellem Porten og England angaaer, at være paalidelig. Nogle ville vide, at der har fundet megen Uovereensstemmelse Sted imellem Ambassadeurene inden det kunde bringes dertil at man blev enig om at indskrænke Grækenlands Grændser til Morea og de Cycladiske Øer). Forresten hedder det i samme Skrivelse fra Frankerige, at det Franske Ministerium endnu bestandig i Henseende til den udenlandske Politik følger den strengeste Neutralitets Grundsætninger, og at der er ankommen Efterretning til Ministeren for de udenlandske Anliggender og at den Engelske Regiering har givet sit Samtykke til at fornye sine gamle Tractater med Portugal, saa at af dette foreløbige Skridt synes Begyndelsen til at erkiende Don Miguels Kongedømme, at give sig tilkiende. Det Franske Ministerium har endnu ikke gjort noget Skridt, i denne Sag og vilde vel ikke heller giøre det førend det har erfaret Englands definitive Beslutning. Alle Rygter om at Frankerige skal have afsluttet hemmelige Tractater med Rusland ere aldeles ugrundede. – De nyeste Efterretninger man har fra Lissabon bebude: at Don Miguels Tilstand synes ikke meere at være saa fortvivlet, som den var i de sidste Dage; man siger, at han vil nok kunne leve endskiøndt hans Tilfælde ere af den farligste Natur. De udgivne Bulletius indeholde endnu bestandig ikke andet end at Hs. Majestæts Tilstand er uforandret. Rygterne ville nu sige, at der er bleven den 5te Decbr. foretaget en Operation med ham, som har havt en Sindsforvirring tilfølge, der endnu ikke er bleven hævet. J hvordan det end forholder sig, saa synes de Personer, som forestaae Regieringen i Portugal under nærværende Crisis, at holde det for nødvendigt at antage et mere moderat Forhold. Et Kongeligt Dekret er saaledes udkommen, hvori der er befalet, at alle de Privilegier, som ere tilstaaede Udlændinger, som opholde sig i Portugal, skulle overholdes med den største Strenghed og under den største Ansvarlighed. Nogle alt for ivrige Embedsmænd af det Apostoliske Partie ere blevne afsatte, hvilket har opbragt dette i den Grad, at Regieringen har seet sig nødt til at afvæbne to Regimenter i Lissabon; om hvilke man frygtede for, at de Apostoliske skulle altfor let kunne betiene sig af dem for at opnaae deres Hensigter. Franske Blade skildre Tilstanden i Portugal og især i Lisfabon, som høist elendig og uroelig, og forsikkre, at de Misfornøiedes Antal tager bestandig til, og at mangfoldige Mennesker udvandre af Landet. Disse Efterretninger kunne være overdrevne eller falske og indgivne af Partieaanden; men Englænderen Hr. Poung, som selv har været fængslet i Portugal og er nu kommen tilbage til Portugal, har udgivet et Skrivt under Titel af: Portugal i Aaret 1828, som er af et saadant Jndhold, at dersom kun en Tiendedeel er sandt af hvad han fortæller, saa seer det ikke bedre ud i Lissabon nu, end det giorde i Frankerige i Robespierres Dage; thi enhver lumpen Karl kan, naar han vil, gribe et Menneske og slæbe ham i Arrest under det Paaskud, at han har begaaet en Forbrydelse imod Dou Miguel; der kan han sidde flere Maaneder inden hans Sag kan blive paakiendt og han kan blive løsladt, om han endog er uskyldig, og paa denne Maade skulle Fængslerne være opfyldte af flere Tu finde ulykkelige Mennesker, hvilke ofte omkomme deri. - De nyeste Efterretninger, som man har fra London, bestyrke ingenlunde den Formodning, at det Engelske Cabinet vil erkiende Don Miguels Regiering; thi der tales om, at Jndskibelsen af de Portugisiske Loyalisker i Plymouth er bleven udsat. Man betragter Dronningens Modtagelse af Kongen af England som en Misbilligelse af den nærværende Portugisiske Regiering; ogsaa veed man, at den Keiserlige Brasilianske Fregat Francisca er ankommen med Depescher fra Marg en Barbacena til Rio Janeiro, og at Keiseren skal i høi Grad have billiget Marqviens Forhold. Marqvien er ganske nyelig bleven indbudet til Taffels hos Kongen af England i Vindsor. Det seer saaledes ikke ud til, at de Portugisiske Anliggender ere saa nær ved at blive afgjorte, og endnu mere maae dette ansees at være Tilfældet, med de Orientalske; thi ikke at tale om, at det er høist tvivlsomt, om Sultanen vil blive at formaae til at antage de Propositioner, som nu blive gjorte ham angaaende Grækenland, saa staaer dog altid Hovedsagen tilbage, nemlig Opfyldelsen af den Russiske Keisers Fordringer. I Rusland giøres derfor ogsaa vedholdende de største Tilberedelser til Krigens Førelse; saaledes skrives fra den Russiske Grændse under 24de Decbr., at et stort Vaabendepot bliver oprettet i Kiev og at man bemærker allerede Bevægelser i den store Reservearmees Cantonneringer, som lade formode at det nye Feldtog vil blive meget tidlig aabnet. Det Franske Blad Constitutionel vil vide, at der hersker en stor Begeistring for Krigen i Rusland, at den bliver der betragtet som aldeles national og religiøs, og at Adelige, Kiøbmænd og Geistlige kappes med hinanden om at tilbyde Regieringen Penge, Mennesker og Levnetsmidler. Men Krigen er ikke engang endnu ophørt i Vinter. Fra Odessa berettes under 13de Septbr., at Skibet Standard er den 5te ankommen til Sebastopol fra Varna. Capitainen beretter, at alt befandt sig vel saavel i denne Stad som paa hele Cantoneringslinien; et fiendligt Angreb paa Pravodi var med Kraft drevet tilbage. Flere Skibe krydsede bestandig langs med den Tyrkiske Kyst fra Varna til Bosphorus.